Referat afdelingsmøde d.26.11.2012

Herlevhuse

35 fremmødte lejemål=70 stemmer

1. Formanden bød velkommen. Laurits Roikum blev indstillet til dirigent, ingen andre meldte sig og Laurits blev valgt.
2. Rune Hende blev indstillet til referent, ingen andre meldte sig og Rune blev valgt. Stemmeudvalget blev Laurits Roikum, Irene Petersen og Jette Jørgensen. Laurits Roikum præsenterede sig og erklærede mødet for lovligt indkaldt og dermed beslutningsdygtigt. Laurits fremlagde desuden en kort præsentation af beboerdemokratiet og hvad man som beboer kan forvente af selvsamme. Laurits bad om afdelingsmødets tilladelse til at ændre ordlyden i pkt.5, så det er en godkendelse af handleplanen fra forårsmødet med de rettelser pkt.5 drejer sig om. Dette blev godkendt.
3. Afdelingsbestyrelsens beretning ved formand René Petersen: Fastelavnsfesten var en succes med en god beboerdeltagelse. Fyrudskiftningen er afsluttet med et regnskab på 1 million under budget. Loppemarked blev afholdt med succes trods dårligt vejr. Der blev malet grønne og blå huse. Der blev afholdt loppemarked igen. Igen en succes som vil blive gentaget. Der er blevet afholdt informationsmøde med hospitalet angående udvidelsen der er forestående. Der var god information derfra. Bestyrelsen har afholdt markvandring med noter fra beboerne. René Petersen og Rune Hende afholdt efterfølgende en markvandring med repræsentanter fra KAB. Der blev informeret angående John Lindevang, som har sagt op som driftsleder i Herlevhuse. Information om budget 2012/2013: der er afsat til ny legeplads og legepladsudvalget vil prøve at samarbejde med Herlev Åhuse angående deling af udgifter ved oprettelse og drift af en ny legeplads. René Petersen fortalte om arbejdet med herlevhuses historie og at der er kommet en film ud af det. Der har også været ”Golden Days” og optagelse af ”Forbrydelsen 3” i Herlevhuse. Der er et regnskabsmæssigt overskud på 775.000 kroner for regnskabsåret 2011/2012 og efter at tidligere års underskud er dækket, er der stadig et overskud på 530.000 kroner. Kate Jensen fra salen spurgte efter information vedrørende tv-udsendelserne om Herlevhuses historie og savnede info i ”Herlevhuse nyt” (beboerbladet). Claes Lyngholm uddybede hvad tv-udsendelserne går ud på og promoverede for information på Herlevhuse.dk. Yvonne Madsen roste Claes for det store arbejde med at samle materiale til tv-udsendelserne. Yvonne klagede over paraboler på husmure og hække der ikke er holdt ordentligt ud mod fortovene. John Vase mente at mangle information fra bestyrelsesmøderne, da det sidste referat fra bestyrelsesmøderne i ”info-glasskabet” er fra juli måned og at vi nu skriver 26. november. John manglede desuden svar fra tilfredshedsspørgeskemaet. Frede Ravn spurgte ind til status på råderetskatalog og husorden, som Frede mente manglede i afdelingsbestyrelsens beretning. Frede havde haft en mailkorrespondance med Niels B. Rasmussen angående ordlyden i lejekontrakterne ifm. genudlejning af garagerne og huslejestigning. Frede mente ikke at ejendomskontoret kender reglerne godt nok. Frede Ravn efterlyste et samarbejde mellem afdelingsbestyrelsen og ”Herlevhuse.dk”. Philip Steg (administrator af Herlevhuse.dk), sagde at han havde prøvet, men var blevet afvist/ignoreret af bladudvalget. Claes Lyngholm fortalte at Philip Steg var blevet direkte modarbejdet af bladudvalget! Frede Ravn ytrede ønske om mere information i ”info-glasskabet”. Lone, Stordyssen, spurgte om den nye legeplads beliggenhed. Før var der tale om ved boldbanerne, nu er det ved det gamle fritidshjem. René Petersen sagde at beliggenheden ville blive revurderet og ikke er endeligt afgjort. Gert Senderovitz (bladudvalget), sagde at de vil afholde et møde i starten af december. Yvonne Madsen ønskede at der vil blive afholdt et info møde angående Herlev Åhuse. Frede Ravn spurgte til mødet med Fyens Huse og emnet. Rune Hende redegjorde kort for dette. Frede spurgte til om John Lindevang beholder sin funktionærbolig, da han ifølge overenskomsten skal være ansat i 5 år for at beholde den og da John Lindevang blev ansat august 2008, har han kun været ansat 4 år og er dermed, ifølge overenskomsten ikke berettiget til at beholde boligen. Niels B. Rasmussen oplyste at lejemålet overgår til normalt lejemål. Dette afstedkom en debat. Lindy beklagede sig over beretningen, at det var en gentagelse af den dårlige information i Herlevhusenyt. Beretningen blev sat til afstemning og godkendt.
4. Ved Marie Kiel-berg-Bæk(regnskabsmedarbejder KAB) og Viggo Børsting(vores nye driftschef). Viggo bekendtgjorde at spørgsmål var velkomne og at han vil svare dem ifm udsendelse af referatet. Frede Ravn ønskede at bestyrelse og Viggo Børsting skulle arbejde med ”renovering af elinstallationer”, da der iflg regnskabet kun er brugt 279.203 ud af 450.000 budgetteret. Elinstallationerne er i så ringe stand, at man med fordel kunne arbejde mere på dette. Og ikke kun ved fraflytninger. Viggo Børsting redegjorde for en ”aktionsliste” som arbejdsredskab for i samarbejde med ejendomskontoret og afdelingsbestyrelsen at kunne optimere driften i Herlevhuse. Viggo vil arbejde mere målrettet for at ramme tallene i budgettet(driftsbudgettet) mere nøjagtigt end det hidtil har været tilfældet. John Persson spurgte til antenneregnskabet, som er et separat regnskab i regnskabet. Det var ved en fejl ikke udsendt sammen med regnskabet og Marie lovede at sende det til Rune Hende som så vil sende det ud sammen med referatet. Regnskabet blev sat til afstemning og godkendt.
5. Rettelsen til handleplanen blev godkendt. Frede Ravn ønskede nye punkter på handleplanen, bl.a. træer. Frede bad bestyrelsen om at arbejde på punkterne: Træfældning, garagerenovering, vejbelægning og forundersøgelsernes tidsplaner! John Vase havde problemer med træfældningen i Herlevhuse, mener der er delte meninger om hvornår og hvorvidt det er en opgave for beboeren og hvornår det er ejendomskontoret. Der var bred enighed i at det er ejendomskontorets opgave at løse. Viggo Børsting mente at ”træfældning” skal stilles som et forslag til næste møde. Frede Ravn sagde at det er stillet og vedtaget som permanent forslag på tidligere beboermøde. Flere beboere var enige med Frede. John Persson spørger til om spørgsmålet om hjemfaldspligten bliver afgjort i 2014/2015, da det fremgår som et punkt i handleplanen. Niels B. Rasmussen sagde at det blot var et arbejdsnotat for at huske på det. John P. fortalte at SABs organisationsbestyrelse havde lovet at ville arbejde med hjemfaldsproblematikken. Niels B. Rasmussen sagde at KAB arbejder med sagen og at en Gert Nielsen arbejder med og forhandler hjemfaldssagen. John P. redegjorde for den økonomiske problematik ifm. hjemfaldspligten og at Herlevhuse nu ikke kan optage 30-årige lån. John P. bad bestyrelsen om at ville arbejde med denne hjemfaldsproblematik. Bestyrelsen nikkede til dette.
6. **Forslag 1.** Frede Ravn ønskede fremlægning af forslaget. René Petersen fremlagde forslaget. Dennis Madsen bad afdelingsmødet om at nedstemme forslaget, mener at de administrative opgaver bør ligge hos KAB. Dennis opfordrede afd.bestyrelsen til at træde i karakter ifm. ansættelsen af den nye driftsleder i Herlevhuse og vælge en kvalificeret medarbejder. Frede Ravn gav udtryk for bekymring over delen med funktionærboligen. Kate Jensen håber at stillingen bliver slået op, for det gjorde den jo ikke sidste gang! Viggo Børsting redegjorde for forslaget og at ejendomskontoret er overbebyrdet! Viggo krævede at forslaget blev afgjort før ansættelse af en ny driftsleder! Viggo sagde at den deltidsstilling som forslaget handler om, skal være en HKer, så driftslederen kan komme mere ud i ”marken”. Annette Villaume beskrev behovet for en administrativ hjælp på ejendomskontoret. John Persson ønskede at der blev arbejdet på hvilke og hvor mange administrative opgaver der ligger hos hhv. KAB og Herlevhuses ejendomskontor, nu da vi betaler administrationsbidrag, men samtidigt skal ansætte en HKer på ejendomskontoret! Viggo redegjorde for niveauerne af administrationsbidrag. Forslag 1 blev sat til afstemning: 2 blanke, 30 for, 38 imod. Forslag 1 nedstemt! **Forslag 2.** Karin motiverede for forslaget. Jette Jørgensen stillede spørgsmål ved hvorfor man ikke som før i tiden kunne klare opvask og kaffebrygning i selskabslokalet. Forslag 2 vedtaget ved håndsoprækning. **Forslag 3.** Nicolai motiverede for forslaget, bl.a at han havde stillet forslaget på forårets beboermøde, men var af Adam Vangtorp blevet bedt om at frafalde forslaget, da der var en ny pulje på vej. Dette er så ikke sket og Nicolai har derfor stillet forslaget igen. Viggo Børsting og Niels B. Rasmussen redegjorde for forløbet. Rune Hende sagde at han, i hvert fald på egen vegne var ked af det, over det forløb som Nicolai havde været igennem og at afdelingsmødet bør stemme ja til forslaget. Nicolai bad Viggo om en tilbagemelding om tidsplan for en ny pulje. Viggo oplyste om at der kan gå alt mellem et halvt til et helt år. Et forslag kan tidligst være klar til forårsmødet og skal derefter igennem kommunal godkendelse, hvis det bliver godkendt på mødet. Nicolai var svært utilfreds med dette og mente at KAB havde løbet fra deres ord. Nicolai spurgte om Viggo ville svare på e-mail henvendelser , dertil svarede Viggo at han har pligt til at svare indenfor 5 arbejdsdage, så selvfølgelig vil han svare. Forslag 3 blev sat til afstemning. Forslaget vedtaget!
7. Claes Lyngholm genopstillede ikke. Jan Larsen genopstillede ikke. Frede Ravn, Palle Jørgensen, Gert Senderovitz og Karin Larsen opstillede til afdelingsbestyrelsen. Gert: 4 stemmer. Karin: 32 stemmer. Palle Jørgensen: 33 stemmer. Frede Ravn: 59 stemmer. 5 ugyldige stemmesedler. Valgt for de næste 2 år er Palle Jørgensen & Frede Ravn .
8. Yvonne Madsen, Jan Larsen og Yvonne Ancher opstillede som suppleanter. Da der skal bruges tre, blev de alle valgt. Bestyrelsen i samarbejde med suppleanterne vælger selv 1, 2 og 3. suppleant.
9. Frede Ravn orienterede om at han har afleveret en kopi af overenskomsten vedr. ejendomsfunktionærer til Niels B. Rasmussen, ifm. debatten om John Lindevang og funktionærboligen. Frede ønskede at det skal behandles på førstkommende bestyrelsesmøde. Niels B. Rasmussen beklagede at en mailkorrespondance, vedrørende en tidligere ejendomsmester i Herlevhuse, mellem Niels og Robert Lund var offentliggjort. Det var ikke en kritik af den tidligere ejendomsmester. Tina Matzen roste dirigenten for godt arbejde.

Således opfattet

Rune Hende